ufal/npfl147 huggingface dataset:
# Bowls under Middelhavslekene 2001
Bowls under Middelhavslekene 2001. Bowls var en av flere sporter under de fjortende middelhavslekene som ble arrangert i Tunis i Tunisia i perioden 2. til 15. september 2001. Det var andre gangen som bowls var med på programmet under middelhavslekene. Det var fire øvelser, kun for menn. Frankrike ble beste nasjon med to gullmedaljer foran Spania og Slovenia med en hver.

## Medaljer
| Bowls - Middelhavslekene 2001, Tunis | Bowls - Middelhavslekene 2001, Tunis | Bowls - Middelhavslekene 2001, Tunis | Bowls - Middelhavslekene 2001, Tunis | Bowls - Middelhavslekene 2001, Tunis | Bowls - Middelhavslekene 2001, Tunis |
| Nr.                                  | Land                                 | Gull                                 | Sølv                                 | Bronse                               | Totalt                               |
| ------------------------------------ | ------------------------------------ | ------------------------------------ | ------------------------------------ | ------------------------------------ | ------------------------------------ |
| 1.                                   | Frankrike                            | 2                                    | 1                                    | 0                                    | 3                                    |
| 2.                                   | Spania                               | 1                                    | 0                                    | 1                                    | 2                                    |
| 2.                                   | Slovenia                             | 1                                    | 0                                    | 1                                    | 2                                    |
| 4.                                   | Italia                               | 0                                    | 1                                    | 1                                    | 2                                    |
| 4.                                   | Tunisia                              | 0                                    | 1                                    | 1                                    | 2                                    |
| 6.                                   | Italia                               | 0                                    | 1                                    | 0                                    | 1                                    |
| Total                                | Total                                | 4                                    | 4                                    | 4                                    | 12                                   |
# Fredrikke Schmedling
Fredrikke Schmedling (født 2. februar 1862) fra Trondheim var en norsk kunstner som jobbet med gyldenlær.
Schmedling deltok blant annet ved en utstilling i Chicago i 1893. I 1924 deltok Schmedling med større arbeider til en utstilling i Rio de Janeiro, som vekket begeistring blant pressen og av eksperter. Hun vant en gullmedalje for kunstverkene sine og fikk mange bestillinger. Hun solgte gyldenlær til Sverige, Frankrike, England, Spania og USA. Gyldenlær var for mange en glemt kunst på slutten av 1800-tallet til tidlig 1900-tallet, og flere ønsket derfor at Schmedling skulle undervise i kunsten.
# Pater
Pater (fra latin, far) er en tittel på prestevidde medlemmer av ordenssamfunn i Den romersk-katolske kirke. Sekulærprester tiltales pastor (latin, hyrde).
# Rektor ved Universitetet i Bergen
Rektor ved Universitetet i Bergen er universitetets fremste akademiske verv og innehaveren har det øverste ansvaret for å lede universitetets virksomhet. Rektor er ex officio leder for universitetsstyret (tidligere Det akademiske kollegium). Tradisjonelt har rektor vært valgt blant de vitenskapelig ansatte, men det er nå åpent for enhver å stille til valg. Rektor velges av vitenskapelig ansatte, teknisk-administrativt ansatte og studenter for en periode på fire år og med mulighet for gjenvalg. Rektoratet består i tillegg til rektor av en valgt stedfortreder, prorektor, og kan dessuten omfatte en eller flere viserektorer utnevnt av rektor.
For perioden 2013 til 2017 er rektor Dag Rune Olsen og prorektor Anne Lise Fimreite. De utpekte ved tiltredelse Oddrun Samdal som viserektor for utdanning og Anne Christine Johannessen som viserektor for internasjonalisering i samme periode.Fra 1. juli 2015 ble Robert Bjerknes utpekt som viserektor for tverrfaglig virksomhet og store satsinger.

## Oversikt over rektorer
- Bjørn Trumpy 1946–1953
- Erik Waaler 1954–1959
- Ludvig Holm-Olsen 1960–1965
- Håkon Mosby 1966–1971
- Arne Johan Henrichsen 1972–1977
- Ørjar Øyen 1978–1983
- Arnfinn Graue 1984–1989
- Ole Didrik Lærum 1990–1995
- Jan Fridthjof Bernt 1996–1998
- Kirsti Koch Christensen 1999–2005
- Sigmund Grønmo 2005–2013
- Dag Rune Olsen 2013-2021
- Margareth Hagen 2021[4]
# Aker Fotballkrets
Aker Fotballkrets er en tidligere krets i Norges Fotballforbund.
Kristiania og Omegns Fotballkrets ble delt i Kristiania Fotballkrets og Aker Fotballkrets i 1920. Kristiania Fotballkrets skiftet navn til Oslo Fotballkrets i 1925. 
Aker Fotballkrets ble slått sammen med Oslo Fotballkrets i 1963.

## Kretsens ledere
- Fritz Lütcherath, Hasle S&FK (1920–1921)
- K. Helsing, Stabæk (1922)
- Ørnulf Simonsen, Stabæk (1923–1924)
- Edgar Otterbech, Nordstrand IF (1925–1926)
- O. Lorange Hoff, Heming (1927)
- Olav Hansen, Bygdø BK (1928–1929)
- Charles Koritzinsky, Heming (1930–1934)
- Gunnar Sæthre, Hasle S&FK (1935–1936)
- Johan Narvestad, Hasle S&FK (1937)
- Frithjof Gladtvedt, Nordstrand IF (1938)
- Fritz Sundene, Snarøen SK (1939–1940)
- Johan Gabrielsen, Frem-31 (1946–1947)
- Lyder Knutsen, Nydalens SK (1948–1952)[2]
- Ivar Hornslien, Bakkevold (1953–1955)[3]
- Nico Demetriades, Nordstrand IF (1956–1962)[4][5]
# Tyskland under VM i svømmesport 2024
Tyskland deltok under VM i svømmesport 2024 i Doha i Qatar fra 2. til 18. februar 2024.

## Medaljevinnere (utvalg)
| Medalje | Navn              | Sport    | Øvelse                      | Dato        | Ref.  |
| ------- | ----------------- | -------- | --------------------------- | ----------- | ----- |
| 1       | Angelina Köhler   | Svømming | 100 meter butterfly kvinner | 12. februar | [ 1 ] |
| 2       | Isabel Marie Gose | Svømming | 800 meter fri kvinner       | 17. februar | [ 2 ] |
| 3       | Lukas Märtens     | Svømming | 400 meter fri menn          | 11. februar | [ 3 ] |
| 3       | Isabel Marie Gose | Svømming | 400 meter fri kvinner       | 11. februar | [ 4 ] |
# Peqin (distrikt)
Peqin var et distrikt i regionen Elbasan, i Albania. Administrasjonssenteret i distriktet var byen Peqin. Distriktets areal var 191 km², og ved folketellingen i 2001 hadde distriktet 32 920 innbyggere.
# Trend (butikkjede)
Trend er en butikkjede som selger byggevarer, maling og jernvarer med 44 butikker i Norge. Bak konseptet står Optimera gjennom salgskanalen Optimera Engros. Trend kjeden består av 45 medlemmer og målsetningen er å bli en betydelig kjede aktør innenfor trelast, jernvare, byggevare og maling og har hoved kontor i Kristiansand og avdeling kontor i sør og vestlandet.
# Skoddebergvatnet
Skoddebergvatnet (nordsamisk: Skoaberjávri) er en innsjø i Tjeldsund kommune i Troms. Den er regulert som magasin for Skoddeberg kraftverk.
# Mylo Xyloto
Mylo Xyloto (uttales ˈmaɪloʊ ˈzaɪlətoʊ) er Coldplays femte studioalbum og første konseptalbum. Albumet ble utgitt 24. oktober 2011.

## Sporliste
1. «Mylo Xyloto»
2. «Hurts Like Heaven»
3. «Paradise»
4. «Charlie Brown»
5. «Us Against the World»
6. «M.M.I.X.»
7. «Every Teardrop Is a Waterfall»
8. «Major Minus»
9. «U.F.O.»
10. «Princess of China» (med Rihanna)
11. «Up In Flames»
12. «A Hopeful Transmission»
13. «Don't Let It Break Your Heart»
14. «Up with the Birds»
# Broer i Herøy (Møre og Romsdal)
Broer i Herøy er en oversikt over broene i Herøy kommune på Sunnmøre.
- Buholmbrua (54 m)
- Gjertnesbrua (40 m)
- Herøybrua (544 m)
- Nerlandsøybrua (405 m)
- Remøybrua (340 m)
- Rundebrua (428 m)
- Stokksundbrua (231 m)

Man kan også regne med 
- Dragsundbrua (som går mellom Herøy og Ulstein kommune)
# Hol (Nordland)
Se Hol (Buskerud) for kommunen i Buskerud
Hol er en tidligere kommune i Nordland fylke, fra 1837 en del av Buksnes formannskapsdistrikt.

## Historie
1. juli 1919 ble Hol fradelt som egen kommune. Hol hadde ved etableringen 2 272 innbyggere. 
1. januar 1963 ble Hol, Buksnes, Borge og Valberg kommuner slått sammen til den nye Vestvågøy kommune. Hol hadde ved sammenslåingen 3 154 innbyggere.
# Clément Villecourt
 Clément Villecourt  (født 9. oktober 1787 i Lyon i Frankrike, død 17. januar 1867 i Roma) var en av den katolske kirkes kardinaler. Han var katolsk biskop av La Rochelle 1836–1856, fratrådte og ble overflrt til den romerske kurie. Han ble kreert til kardinal i 1855 av pave Pius IX, med San Pancrazio fuori le mura som tittelkirke.

## Liv og virke

### Prest
Clément Villecourt studerte katolsk teologi i sin fødeby Lyon i tre år. Etter å ha fullført studiene ble han ordinert til prest den 21. desember 1811. 
Villecourt tjenestegjorde først i menigheter i erkebispedømmet Lyon, og fra 1818 arbeidet han som sykehuskapellan. Fra 1823 var han teolog og medlem av katedralkapittelet i Meaux, hvor han også ble generalvikar.  Etter ni år i Meaux flyttet Villecourt til Sens i 1832, hvor han ble generalvikar for bispedømmet i 1835.

### Biskop av La Rochelle
Den 1. februar 1836 ble han utnevnt til biskop av La Rochelle. Han ble ordinert til biskop den 13. mars 1836 av erkebiskopen av Sens, Jean-Joseph-Marie-Victoire de Cosnac. Hans medkonsekratorer var Jacques-Louis-David de Séguin des Hons, biskop av Troyes, og Romain-Frédéric Gallard, biskop av Meaux.
Som leder av La Rochelle bispedømme initierte han en katolsk vekkelse: menighetene vokste, og kirkelige institusjoner (bispedømmets institusjon Notre-Dame de Recouvrance i Pons og småseminaret i Montlieu-la-Garde) ble konsolidert. Villecourt ble også kjent for den energiske polemikken han førte mot protestantismen. Det var under hans bispedømme at bispedømmets tittel endret seg, og tittelen biskop av Saintes ble tillagt etter La Rochelle.
I Roma tjente han som en svært diskret representant for franske interesser.

### Kardinal
Han var en ultramontan prelat; det var sannsynligvis grunnet denne egenskap at han ble utnevnt til kardinal av pave Pius IX under konsistoriet den 17. desember 1855. Tre dager senere ble han tildelt titulærkirken San Pancrazio fuori le mura. I 1856 ga han avkall på ledelsen av bispedømmet La Rochelle og ble overført til den romerske kurien.
Kardinal Clément Villecourt døde i Roma den 17. januar 1867 i en alder av nesten 80 år. Han ble gravlagt i sin tittelkirke.
Han testamenterte et stort bibliotek til høyskolen Saint-Alphonse.

## Episkopalgenealogi
Hans episkopalgenealogi er:
- Kardinal Scipione Rebiba (1504-1577)
- Kardinal Giulio Antonio Santori (1532-1602) * bispeviet 1566
- Kardinal Girolamo Bernerio (1540-1611) *1586
- Erkebiskop Galeazzo Sanvitale (1566-1622) *1604
- Kardinal Ludovico Ludovisi  (1595-1632) *1621
- Kardinal Luigi Caetani (1595-1642) *1622
- Kardinal Ulderico Carpegna (1595-1679) *1630
- Kardinal Paluzzo Paluzzi Altieri degli Albertoni (1623-1698) *1666
- Pave Benedikt XIII (1649-1730) *1675
- Pave Benedikt XIV (1675-1758) *1724
- Pave Klemens XIII (1693-1769) *1743
- Kardinal Giovanni Francesco Albani (1720-1803) *1760
- Kardinal Carlo Rezzonico den yngre (1724-1799) *1773
- Kardinal Antonio Dugnani (1748-1818) *1785
- Erkebiskop Jean-Charles de Coucy (1724-1799) *1790
- Erkebiskop Jean-Joseph-Marie-Victoire de Cosnac (1764-1843) *1819
- Kardinal Clément Villecourt (1787-1867) *1836[8]
# Andreas Dedekam Hagerup de Gyldenpalm
Andreas Gyldenpalm (1777–1832) var en norskfødt diplomat og adelsmann. 

## Liv og virke

### Bakgrunn
Andreas Dedekam Hagerup de Gyldenpalm fødtes i Christianssand som sønn av justisråd Eiler Hagerup de Gyldenpalm (som i to omganger var Christianssands borgermester) og Aasille Andrea Dedekam. Andreas' farfar var amtmann Hans Hagerup de Gyldenpalm, og hans oldefar biskopen Eiler Hagerup d.e. som var biskop av Trondheim 1731–1743.
Han ble student i 1791 og cand. philos i 1794, men oppga studiene til fordel for et løfte om ansettelse i diplomatiet.

### Diplomatiet
Etter en kort tid å ha vært sekretær ved det dansk-norske General-Handelskommisariat i Paris, ble han i 1801 legasjonssekretær i London og 1802 kammerjunker. I årene 1804–08 var han legasjonssekretær i Stockholm, med en kort avbrytelse i 1806 hvor han virket i Madrid. I perioden 1810–11 var han  dansk-norsk legasjonssekretær i det kortlivede napoleonske kongeriket Westfalen, hvoretter han vendte tilbake til København.

### Brevskandalen
Etter Kielfreden i 1814 ønsket Gyldenpalm å spille en rolle for sitt fedreland. Han fikk skaffet seg et reisepass gjennom Sverige av den svenske gesandt i København. Gyldenpalm tilbød heretter venner og bekjente å medta brev til Norge, men klarte ikke å holde tett med planene og om den store oppgave han hadde påtatt seg. Myndighetene viste ham tillit, således spiste han avskjedsmiddag hos kong Frederik VI og fikk brev med seg til Norge fra statsministrene Frederik Julius Kaas og Frederik Moltke.
Ved sin ankomst til Göteborg ble han arrestert og den 14. april bragt til Vänersborg hvor han ble visitert i nærvær av den svenske general grev Hans Henric von Essen. De kompromitterende brevene fra høytstående danske embetsmenn ble funnet, og meddelt til den danske regjering, hvilket blant annet voldte statsminister Moltkes avgang. Gyldenpalm selv førtes til Stockholm og ble innsatt på Vaxholms fästning.
I 1815 ble han løslatt, hvoretter hans franskkunnskaper og vinnende vesen beveget kong Karl Johan til å ta ham i sin tjeneste. I 1818 ble han betrodd redaksjonen på utenriksministeriets svensk-norske meddelelsesblad Le Scandinave, men en dansk kilde forteller at han samtidig skal ha mottatt betaling for spiontjeneste for Danmark.
Gyldenpalm ble avskjediget i 1820, og døde i Stockholm 55 år gammel den 21. oktober 1832. 
Den adelige slekten Gyldenpalm utdøde på mannssiden med ham.
# Biomasse
Biomasse er en betegnelse på den totale vekten av levende organismer i en sammenheng. I biologi brukes begrepet for å oppgi bestanden av organismer av en bestemt type eller på et gitt sted, men uttrykket brukes også som generell betegnelse på brensel fra trær og planter, gjødsel, skogsavfall og brenntorv til bruk i oppvarming.

## Begrepsavklaring
Biomasse er massen til levende organismer, og begrepet dekker alt fra muskelvev til organer i et dyr, eller deler av en plante, for eksempel biomassen av løv. En kan også snakke om biomassen av et individ, av alle individer av en art, deler av et økosystem, for eksempel biomassen av alt plankton i en innsjø, biomassen av alle boreale skoger eller begrepet kan brukes på et planetarisk nivå, der en kan snakker om biomassen av alle fotosyntetiserende organismer.
En gjør forskjell på autotrofe organismer  som kan ernære seg selv, og de heterotrofe organismer som skffer seg næring ved å spise andre organismer.

## I biologien
Biomasse benyttes ofte som bestandsmål på organismer der individantall ville være upraktisk, for eksempel mengden av arter med sterkt varierende størrelse, slik som mange trær, eller der individene er svært små, slik som mengden bakterier i et økosystem. Ofte vil målet være brukt om mengden levende virke på et gitt område, for eksempel biomassen meitemark per kvadratkilometer dyrket mark, eller total biomasse i en kvadratkilometer skog. 
Totale biomasse på et gitt område vil alltid være avhengig av mengden tilgjengelig energi for laveste trofisk nivå, i de aller fleste tilfeller sollys for planter. I ørkener vil biomassen være begrenset av tilgjengelig vann i stedet.

## Biomasse som brensel
I teorien kan alt biologisk materiale brukes som biomasse, og i dag brukes skogflis, slakteavfall, halm og husdyrgjødsel til å produsere energi. Massen består av blant annet karbon og hydrogen, og har derfor stor energitetthet. En del biomasse kan videreforedles til biodiesel eller andre drivstoffer.
# Christopher Schorch
Christopher Schorch (født 30. januar 1989 i Halle) er en tysk fotballspiller som spiller midtstopper for FC Köln.
# Office of Personnel Management
Office of Personnel Management (OPM) er et amerikansk føderalt forvaltningsorgan med ansvar for personaladministrasjon. OPMs oppgaver spenner fra rekruttering til sikkerhetsklarering av føderalt ansatte, og inneholder eksempelvis lønn, sivilstatus, barn og finaniell situasjon.

## Datainnbrudd i 2015
I juni 2015 rapporterte kontoret at de hadde oppdaget et datainnbrudd som trolig hadde foregått over et år tidligere, og at omtrent 4 millioner poster hadde blitt stjålet fra personelldatabasen. Washington Post hadde rapportert at datainnbruddet kom fra Kina, og oppga flere offisielle ikkenavngitte kilder. Den 9. juli 2015 ble estimatet av antall stjåle dataposter øket til 21,5 millioner, inkludert personell som hadde gjennomgått bakgrunnssjekk.
# L’Indiscret aux bains de mer
L'Indiscret aux bains de mer er en fransk stumfilm fra 1897 regissert av Georges Méliès.
# Belugakaviar
Belugakaviar er kaviar av rogn fra belugastør. Den finnes hovedsakelig i Det kaspiske hav, verdens største saltvannsinnsjø, som grenser til Iran og SUS-landene Aserbajdsjan, Kasakhstan, Russland og Turkmenistan. Den kan også finnes i bekkenet Svartehavet og tidvis i Adriaterhavet. Belugakaviar er verdens dyreste kaviar, med markedspriser fra 7 000 til 10 000 dollar pr. kg.
# Terminus ante quem
Terminus ante quem («taq») er latin og betyr omtrent tidspunkt før hendelse. Det brukes med betydningen senest, i sammenhenger der man ikke er i stand til å angi noen eksakt alder, for eksempel på datering innen arkeologi.
# Werner Hahlweg
Werner Hahlweg (født 29. april 1912 i Berlin, død 7. mai 1989 i Baden-Baden) var en tysk militærhistoriker og militærviter.  
Hahlweg ble på 1930-tallet medlem av NSDAP og SS.
# Haakon Bull-Hansen
Haakon Bull-Hansen (født 20. september 1951 i Oslo) er norsk forfatter, journalist og redaktør.
Han begynte som skribent og aktivist i undergrunnskulturen på 1970-tallet, sentrert i Oslomiljøet rundt Club7, Gateavisa og tidsskriftet Dikt & Datt. I 1973 startet han pip forlag som ga ut en lyrikkantologi, og året etter debuterte han som skjønnlitterær forfatter på Tiden forlag. I 1978 var han med og startet kulturforumet Gruppe78 som arrangerte en rekke aktuelle debattmøter i Oslo.
I 1979 ble Bull-Hansen medlem av redaksjonen i BASAR – norsk litterært tidsskrift (Cappelens forlag) og var der fram til tidsskriftet ble nedlagt i 1981. I samme periode var han også medarbeider i Dagbladets kulturredaksjon og norsk korrespondent i Sveriges Riksradio, OBS-kulturkvarten. I 1983 startet han litteraturavisen BRAVADO – uavhengig norsk smaksorgan – (1983–1984) som ble utgitt av Gutu bokhandel. Han var også redaktør av bladet til Den norske forfatterforening, Forfatteren.
Gjennom 1990-tallet arbeidet han med informasjonsledelse i organisasjoner som Direktoratet for arbeidstilsynet, Statkraft, A-pressen og Norsk Hydro, før han ble med i konsulentselskapet Kunnskapsgartnerne i 2001. Der var han bl.a. prosjektleder for det første kulturoppfølgingsprogrammet (KOP) for utbygging av Bjørvika. I dag livnærer han seg som konsulent, journalist og forfatter.
Haakon Bull-Hansen er medlem av Den norske forfatterforening og Norsk faglitterær forfatter- og oversetterforening. Han er eldste sønn av tidligere forsvarssjef, general Fredrik Bull-Hansen.

## Bokutgivelser

### Skjønnlitteratur
- 1974: Elsker videre – dikt utgitt på Tiden forlag
- 1976: Forresten er det for tidlig å gå hjem nå – dikt utgitt på Tiden forlag
- 1978: Morgen med Rosa, en rastløs romanse – roman utgitt på Gyldendal


### Dokumentar
- 2008: I krig for fred – 12 personlige fortellinger fra Koreakrigen til Afghanistan – utgitt på Kagge Forlag
- 2011: Strålekameratene – en fortelling om menn og kreft – utgitt på Kagge Forlag
- 2013: Til skogs – blant skiløpere og soppsankere, jegere og joggere, bønder og baroner og vanlige folk. – utgitt på Kagge Forlag


### Antologier (redaktør)
- 1973: Verre er det med det som ikke er skjedd – utgitt på pip forlag
- 1984: Rock, ni norske historier – utgitt av Cappelen og Den Norske Bokklubben
- 1994: Fjell, dikt og grafikk –  Statkraft / Gudbrandsdalen billedgalleri og kunstforlag
# Oltu
Oltu er en by med 31 056 innbyggere (2015) i den tyrkiske provinsen Erzurum. Den ligger nord for Narman, nordøst for Tortum, sørøst for Yusufeli, sørvest for Olur, vest for Şenkaya, og øst for Uzundere.
# VM i bryting 1981
VM i bryting 1981 (verdensmesterskapet i bryting) ble arrangert i Oslo i Norge og i Skopje i Jugoslavia i 1981.

## Medaljevinnere

### Fri stil menn
| Øvelse  | Gull                              | Sølv                        | Bronse                           |
| ------- | --------------------------------- | --------------------------- | -------------------------------- |
| 48 kg   | Sergey Kornilayev · Sovjetunionen | Son Gab-do · Sør-Korea      | Billy Rosado · USA               |
| 52 kg   | Toshio Asakura · Japan            | Hartmut Reich · DDR         | Nanzadyn Büregdaa · Mongolia     |
| 57 kg   | Sergey Beloglazov · Sovjetunionen | Stefan Ivanov · Bulgaria    | Hideaki Tomiyama · Japan         |
| 62 kg   | Simeon Shterev · Bulgaria         | Marian Skubacz · Polen      | Viktor Alekseyev · Sovjetunionen |
| 68 kg   | Saypulla Absaidov · Sovjetunionen | Šaban Sejdi · Jugoslavia    | Kamen Penev · Bulgaria           |
| 74 kg   | Martin Knosp · Vest-Tyskland      | Valentin Raychev · Bulgaria | Leroy Kemp · USA                 |
| 82 kg   | Chris Campbell · USA              | Efraim Kamberov · Bulgaria  | Grigory Danko · Sovjetunionen    |
| 90 kg   | Sanasar Oganisyan · Sovjetunionen | Ivan Ginov · Bulgaria       | Uwe Neupert · DDR                |
| 100 kg  | Roland Gehrke · DDR               | Greg Gibson · USA           | Ilya Mate · Sovjetunionen        |
| +100 kg | Salman Khasimikov · Sovjetunionen | Reza Soukhteh-Saraei · Iran | Adam Sandurski · Polen           |


### Gresk-romersk stil menn
| Øvelse  | Gull                                  | Sølv                           | Bronse                            |
| ------- | ------------------------------------- | ------------------------------ | --------------------------------- |
| 48 kg   | Zhaksylyk Ushkempirov · Sovjetunionen | Salih Bora · Tyrkia            | Fumikazu Sasaki · Japan           |
| 52 kg   | Vakhtang Blagidze · Sovjetunionen     | Atsuji Miyahara · Japan        | Lajos Rácz · Ungarn               |
| 57 kg   | Pasquale Passarelli · Vest-Tyskland   | Josef Krysta · Tsjekkoslovakia | Ilpo Seppälä · Finland            |
| 62 kg   | István Tóth · Ungarn                  | Ryszard Świerad · Polen        | Pertti Ukkola · Finland           |
| 68 kg   | Gennady Ermilov · Sovjetunionen       | Tapio Sipilä · Finland         | Ştefan Rusu · Romania             |
| 74 kg   | Aleksandr Kudryavtsev · Sovjetunionen | Mikko Huhtala · Finland        | Karolj Kasap · Jugoslavia         |
| 82 kg   | Gennady Korban · Sovjetunionen        | Momir Petković · Jugoslavia    | Ion Draica · Romania              |
| 90 kg   | Igor Kanygin · Sovjetunionen          | Frank Andersson · Sverige      | Franz Pitschmann · Østerrike      |
| 100 kg  | Mikhail Saladze · Sovjetunionen       | Tamás Gáspár · Ungarn          | Roman Wrocławski · Polen          |
| +100 kg | Refik Memišević · Jugoslavia          | Nikola Dinev · Bulgaria        | Yevgeny Artyukhin · Sovjetunionen |
# EM i RS:X 2021
EM i brettseiling ble arrangert i Vilamoura i Portugal fra 8. til 13. mars 2021.
Endre Funnemark var eneste norske deltaker og endte på 34.-plass.

## Medaljevinnere
| Øvelse  | Gull                     | Sølv                     | Bronse                |
| ------- | ------------------------ | ------------------------ | --------------------- |
| Menn    | Kiran Badloe Nederland   | Mattia Camboni Italia    | Ofek Elimelech Israel |
| Kvinner | Charline Picon Frankrike | Lilian de Geus Nederland | Zofia Klepacka Polen  |
# Bonne av Luxemburg
Bonne av Luxemburg (også Bona el. Jutta) (født 20. mai 1315 i Praha, død 11. september 1349 i abbediet Maubuisson) var hertuginne av Normandie. Hun var datter av Johan av Böhmen og Elisabet I av Böhmen. 
Bonne var Johan II av Frankrikes første ektefelle, men ettersom hun døde før han ble konge, ble hun ikke fransk dronning.  
Hun ble offer for svartedauden 34 år gammel.[trenger referanse]

## Barn
- Karl V av Frankrike
- Ludvig I av Anjou
- Johan av Berry
- Filip II av Burgund
- Johanna av Valois
- Marie av Valois
- Agnes av Valois (døde som barn)
- Margaret av Valois (døde som barn)
- Isabella av Valois
# Rigmor Aasrud
Rigmor Aasrud (født 1960) er en norsk politiker (Ap). Hun har representert Oppland på Stortinget siden 2009. Hun var statsråd i Fornyings-, administrasjons- og kirkedepartementet i Jens Stoltenbergs andre regjering fra oktober 2009 til regjeringsskiftet etter stortingsvalget i 2013. Hun var også nordisk samarbeidsminister.
Etter stortingsvalget i 2021 er hun medlem av Stortingets utenriks- og forsvarskomité, av Stortingets utvidede utenriks- og forsvarskomité, av Stortingets valgkomité samt av Stortingets delegasjon for forbindelser med Europaparlamentet.
Fra oktober 2021 til februar 2025 var hun Arbeiderpartiets parlamentariske leder i Stortinget.

## Bakgrunn og virke
Aasrud er utdannet bedriftsøkonom fra Handelshøyskolen BI og har studert informasjonsfag ved Høgskolen i Lillehammer. Hun var økonomi- og administrasjonsleder ved Hertz bilutleie fra 1978 til 1985, og avdelingsleder i Aas Data i årene fra 1985 til 1992. Aasrud var kvinnepolitisk sekretær i Arbeiderpartiets kvinnebevegelse 1992–1995 og nestleder 1995–1997. Hun var medlem av kommunestyret i Gran i perioden 1979–2005 og ordfører i årene 1995–2005. Fra 1999 til 2005 var Aasrud styreleder i Hadeland Energi.
Aasrud var vararepresentant til Stortinget fra 1993 til 2005. Fra 2005 til hun ble statsråd i 2009, var hun statssekretær i Helse- og omsorgsdepartementet, med saksansvar for blant annet primærhelsetjenesten og IT i helsevesenet.
I tillegg til at hun fra høsten 2009 til høsten 2013 var statsråd med ansvar for Fornyings-, administrasjons- og kirkedepartementet, var Aasrud fra 20. oktober til 20. desember 2009 fungerende statsråd i Arbeidsdepartementet.
Aasrud ble innvalgt på Stortinget ved stortingsvalget 2009 og gjenvalgt i 2013. I den første perioden ble hun valgt inn i Kommunal- og forvaltningskomiteen, men møtte ikke der ettersom hun satt i regjeringen. Fra høsten 2013 frem til 17. juni 2015 var hun andre nestleder i Familie- og kulturkomiteen, hvorpå hun flyttet over til Arbeids- og sosialkomiteen. I Stortingsvalget 2017 var hun Arbeiderpartiets førstekandidat i Oppland.
Fra februar 2018 til oktober 2019 var hun Arbeiderpartiets finanspolitiske talsperson etter Trond Giske.
# Gaffelvever
Gaffelvever (Mangora acalypha) er en av edderkoppene i gruppen hjulspinnere (Araneidae).

## Utbredelse
Gaffelvever er sjelden i Norge og det gjort få funn. Der den er funnet er langs kysten av østlandet og litt sørover mot sørlandet. Dens levesteder (habitat) er truet på grunn av stor utbygningspress. Den er vanligere lengre sør i Europa noe som kan skyldes at den er mer varmekrevende og at det norske klimaet er litt for kaldt.

## Utseende
Gaffelvever er en middels stor edderkopp, med en todelt kropp, en bakkropp (abdomen) og en forkropp (prosoma eller cephalothorax). Forkroppen er bred, med enkelte fine og nedliggende hår, fargen er generelt lys med en langsgående mørkere midtlinje. Bakkroppen hos hunnen er stor og kuleformet, med et ganske karakteristisk mønster av marmorerte lyse og mørke flekker i gulbrunt, hvitt og svart. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina er middels lange og ganske kraftige.
Gaffelvever er den eneste norske arten fra denne slekten, så forveksling med andre arter skulle ikke by på et problem. Men flere av hjulspinnerne kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

## Levevis
Gaffelvever spinner små fangstnett i vegetasjonen. Den er i Norge knyttet til kysten, som steder med kystlynghei, hvor den ofte finnes blant røsslyng. Kjønnsmodne individ (Imago) finnes om sommeren.
# Slinkombas (album)
Slinkombas er et musikkalbum utgitt av Slinkombas i 1979. Dette er bandets debutalbum og albumet ble gjenutgitt i 2008 med oppfølgerplaten ...og bas igjen fra 1982.

## Sporliste
1. «Gamle Gunleik»
2. «Huldreslått»
3. «Tre nystev»
4. «Klunkaren»
5. «Bånsull»
6. «Nils og Jens og Gjeidaug»
7. «Dei tvo systane»
8. «Jenta i saueflokken»
9. «Brureslag»
10. «Pysi sat i åra»
11. «Slinkombas»
12. «Gamlestev»
13. «Iddan Hermund»
14. «Fanitullen»
15. «Skuldalsbrura»
16. «Tre nystev»
17. «Tre nystev»
18. «Linborgjen»
19. «Våjevise»
20. «Hildalen/Knut J. Heddis minne»
# Kundeansvarlig
En kundeansvarlig eller kundekontakt er en ansatt ansvarlig for å lede salg og kunderelasjoner mot en eller flere utvalgte kunder. Den opprettholder kundens og selskapets eksisterende forhold slik at de vil fortsette å bruke selskapet til forretninger. Som regel vil en klient høre til hos en og samme kundeansvarlig gjennom hele kontoens varighet. Den kundeansvarlige administrerer ikke den daglige driften av kontoen, men fungerer som et grensesnitt mellom kundeservice og salg i et selskap. De tildeles bestemte eksisterende kundekontoer hos selskapet med hensikt å skape langsiktige kundeforhold. Den kundeansvarlige skal forstå kundens krav, planlegge hvordan de skal oppfylle disse kravene og som resultat generere salg for selskapet.
Kundeansvarlige arbeider ofte med et lite antall kunder som bidrar med en stor del av et selskaps salg. Ifølge forskning har salgsandelen fra slike kontoer økt fra 23 % i 1975 til 60 % i dag.
# Mathias Leitner
Matthias «Hias» Leitner (født 22. september 1935 i Kitzbühel) er en østerriksk tidligere alpinist som deltok i de olympiske vinterleker 1960 i Squaw Valley og 1964 i Innsbruck.
Leitner vant en olympisk sølvmedalje i alpint under vinter-OL 1960 i Squaw Valley. Han kom på andreplass i slalåm for menn, bak sin landsmann Ernst Hinterseer.

## OL-medaljer
- 1960  Squaw Valley -  Sølv i alpint, slalåm, menn  Østerrike
# Pseudoterranova
Pseudoterranova er en slekt i gruppen rundormer.

## Taksonomisk plassering
Taksonomien er usikker og under endring spesielt når det gjelder oppdelingen i klasse og orden.

## Arter
- Pseudoterranova azarasi Yamaguti & Arima, 1942
- Pseudoterranova bulbosa (Cobb, 1888) Mattiucci, Paggi, Nascetti, Ishikura, Kikuchi, Sato, Cianchi & Bullini, 1998
- Pseudoterranova cattani George-Nascimento & Urrutia, 2000
- Pseudoterranova ceticola
- Torskekveis (Pseudoterranova decipiens) (Krabbe, 1878) Gibson, 1983
- Pseudoterranova krabbei Paggi, Mattiucci, Gibson, Berland, Nascetti, Cianchi & Bullini, 2000
# Vallaelva
Vallaelva er en elv i Bjørnafjorden kommune som renner fra Hegglandsvatnet i Hegglandsdalen til den munner ut i Oselva lenger vest. Den er 4,2 km lang.
# Jean-Patrick Nazon
Jean-Patrick Nazon (født 18. januar 1977 i Épinal) er en fransk syklist som ble profesjonell i 1997. Hans styrke er å spurte.

## Meritter
2003
Tour de France : 1.-plass, Etappe 20
2004
Tour de France : 1.-plass, Etappe 3
2007
Paris-Nice : 1.-plass, Etappe 1
# Stenidius
Stenidius er en slekt av små biller som ofte ligner på maur. De lever på bakken der de løper omkring, og er sannsynligvis altetende.

## Utseende
Små til middelsstore sandbiller, kroppen tydelig oppdelt i hode, bryst og bakkropp med markerte innskjæringer mellom. På farge er de oftest brunlige eller svarte, dekkvingene har ofte lysere flekker eller tverrbånd. Oversiden er fint og sparsomt hårete. Hodet er stort og gjerne mer eller mindre firkantet. Fasettøynene er ganske små og runde. Antennene er 11-leddete, ganske lange og mer eller mindre trådformede. De ytterste leddene kan være sterkt forlengede. Bakerst er hodet kraftig innsnevret, og disse billene har en tydelig, smal "hals", noe som er karakteristisk for familien. Brystskjoldet (pronotum) er temmelig lite, høyst så bredt som hodet og minst så langt som bredt. Ofte er det timeglass-formet sett ovenfra. Pronotums fremkant har en skjeformet utvekst som nesten dekker hodet sett ovenfra. Dekkvingene er mye bredere enn pronotum, parallellsidige eller ovale, tydelig punkterte, men vanligvis uten markerte punktrekker. Beina er temmelig lange og slanke, men lårene er ofte fortykkede. For- og mellomføttene har fem ledd, bakføttene fire. På alle beina er det nest ytterste fotleddet tolappet.

## Levevis
Sandbillene ser ut til å være altetere som kan leve på mange ulike slags føde. De spiser blant annet små leddyr, sopp og pollen. Det antas at noen kan leve av andre insekters egg. De er særlig vanlige mellom råtnende plantedeler som komposter eller lignende, og på varme, soleksponerte steder. De løper omkring med kvikke, brå bevegelser og man tar dem gjerne ved første øyekast for små maur. Det er vist at sandbiller blir tiltrukket til giftstoffet cantharidin, som visse andre biller produserer. Man tror at de spiser dette for selv å bli usmakelige for rovdyr.

## Utbredelse
Slekten er utbredt i Afrika og Asia.

## Systematisk inndeling
- Ordenen biller, Coleoptera Linnaeus, 1758
  - Underordenen Polyphaga Emery, 1886
    - Gruppen (infraorden) Cucujiformia Lameere, 1938
      - Overfamilien Tenebrionoidea Latreille, 1802
        - Familien sandbiller, Anthicidae Lacordaire, 1825
          - Underfamilien Anthicinae Lacordaire, 1825
            - Stammen Formicomini
              - Slekten Stenidius La Ferté-Sénectère, 1847


### Lister over artene
- Stenidius armifer Kejval, 2004
- Stenidius bezdeki Kejval, 2006
- Stenidius carnivorax Kejval, 2004
- Stenidius contractipennis Pic, 1911
- Stenidius dolosus Kejval, 2002
- Stenidius elegans Kejval, 2006
- Stenidius finicola Kejval, 2002
- Stenidius glabratus Kejval, 2002
- Stenidius karooensis Kejval, 2004
- Stenidius laopako Kejval, 2004
- Stenidius namibianus Uhmann, 1994
- Stenidius saigonensis (Pic, 1921)
- Stenidius tenuipes LaFerté-Senéctère, 1849
- Stenidius vittatus (Lucas, 1843)
# Carl Johan Frederik Jakhelln
Carl Johan Fredrik Jakhelln (født 27. august 1914 i Andenne, Belgia, død 25. april 1987 i Alicante) var en norsk diplomat,  kjent for sine skildringer av fangenskapet under den andre verdenskrig da han var fange nummer 318 på Grini og høsten 1941 ble sendt til Sachsenhausen, der han begynte å skrive dikt som "Etter appellen" og "Gasskammerdag", samt  ble kjent med Alfred Dunkel.  Hans far var diplomat og Carl bodde i oppveksten i Belgia, Russland, Argentina, Frankrike og Danmark. I Danmark tok han eksamen ved Sorø Akademi før han ved Universitetet i Oslo studerte  sosialøkonomi, kunsthistorie og språk, inntil han ble arrestert i 1941.
Etter krigen var han i utenrikstjenesten, før han fra 1948 til 1960 virket for De forente nasjoner.
I New York var han fra 1948 politisk rådgiver i Sikkerhetsrådet, så i 1955 observatør ved valget i Togoland. I 1956 ble han utnevnt til stasjonssjef i Seoul (gjenoppbyggingen etter Koreakrigen), og Dag Hammarskjölds egenhendige utsendte til Laos.  Fra 1960 til 1966 var han ambassaderåd i København, før han den 21. februar 1966 startet som generalkonsul til Marseille. Deretter var han generalkonsul i Bremen fra 1971 og i Le Havre fra 1975. Sine siste år bodde han på Alfaz del Pi i Alicante.
Han var sønn til sendemann Johan Fredrik Winter Jakhelln (1876–1973) og Josephine Couderchet (1883–1961).
Se Jakhelln (slekt)

## Utgivelser
- Carl Jakhelln, August Lange, Olav Larssen og Waclaw Winiarski (1945). 3 fra Sachsenhausen. Tanum.
- Olav Dalgard, Bjarne Aanesen, Carl Jakhelln og Lars Moen (1945). Dikt fra Sachsenhausen.
- Carl Jakhelln (1987). Echeveau. [Dikt]
# Umm el-Jimal
Umm el-Jimal, eller Umm ej Jemāl, Umm al-Jimal eller Umm idj-Djimal, er en landsby nord i Jordan omkring 17 kilometer øst for Mafraq. Den er kjent for store ruiner av en bysantinsk eller tidlig islamsk by, i tillegg til en eldre romersk landsby (lokalt kalt al-Herri) sørvest for de bysantinske ruinene.
Under den romerske antikken lå byen ner Via Nova Traiana, som førte fra Philadelphia (det senere Amman) og nordover til Syria.
Umm el-Jimal er en stor landsby nord i Jordan, mindre enn 10 km fra den syriske grense. Den ligger i Hauran, det nordlige ørkenområdet. Trass i at det er tørt her, er det gode forhold for jordbruk, som er hovednæringen her.
Ruinene av oldtidslandsbyen ligger midt i moderne Umm el-Jimal. Et jordskjelv i 749 gjorde store ødeleggelser.

## Fotnoter
1. ↑  arabisk: ام الجمال, «Kamelmoren»
# Chris Slade Steel Circle
Chris Slade Steel Circle (CS/SC) er et AC/DC tribute-band frontet av den britiske trommeslageren Chris Slade, tidligere trommeslager i AC/DC.

## Medlemmer
Nåværende
- Chris Slade - trommer (AC/DC, Manfred Mann's Earth Band, Asia, Uriah Heep, Gary Moore)
- Kerri Kelli - gitar (Alice Cooper, Pretty Boy Floyd)
- Robbie Crane - bassgitar (Ratt)
- J-Jay Bozzy - gitar (DC World)
- Leon Goewie - vokal (Vengeance)

Tidligere
- Greg D - gitar (Beerdrinkers)
- Chris Glen - bassgitar (Michael Schenker Group)
# Tråante 2017
Tråante 2017 var en feiring av 100-årsjubileet for samefolkets første landsmøte i Trondheim som åpnet 6. februar 1917, dagen som senere har blitt Samenes nasjonaldag. Byen Trondheim heter «Tråante» på sørsamisk.
Feiringen startet med ei jubileumsuke i Trondheim i februar 2017, og ble markert med ulike arrangementer gjennom hele året. Feiringa involverte kultur, idrett, religion, utdanning, forskning, næring, naturressurser og politikk. Det var Sametinget, Sør-Trøndelag fylkeskommune, Nord-Trøndelag fylkeskommune og Trondheim kommune som hadde gått sammen om jubileet. I tillegg til å markere 100-årsjubileet, var målet med Tråante 2017 å formidle kunnskap om samene, samisk kultur og samisk historie i Norge, Sverige, Finland og Russland. Prosjektleder for Tråante 2017 var Ida Marie Bransfjell.

## Aktiviteter
NTNU Vitenskapsmuseet viste utstillingen «Hvem eier historien?» fra 5. februar 2017 og ut året. Her ble det vist funn som dokumenterer samisk tilstedeværelse i Sør-Norge tilbake til 800-tallet. Utstillingen ble til i et samarbeid mellom Vitenskapsmuseet, Saemien Sijte, Rørosmuseet og Gudbrandsdalsmusea avdeling Lesja. Frøyningsfjelltromma ble også stilt ut her, for første gang i Norge siden 1723. 
I forbindelse med 100-årsjubileet utga Norges Bank i februar 2017 en 20-kronersmynt med samisk motiv. Kunstneren Annelise Josefsen vant i 2016 en konkurranse om utformingen av denne mynten.
Posten Norge lanserte 30. januar 2017 to frimerker som markering av 100-årsjubileet. Frimerkets motiv var utformet av kunstneren Astrid Båhl, som også har designet det samiske flagget. Motivene på frimerkene er Sametingsbygningen, det samiske flagget og et portrett av Elsa Laula Renberg.
På Samefolkets dag, 6. februar 2017, ble det innviet et samisk alter i Nidarosdomen. Alteret er utformet av kunstneren Folke Fjällström, som vant en utsmykkingskonkurranse om oppdraget i mars 2015. Alteret er laget i oljet bjørk, prydet med samisk ornamentikk. Midt på alteret står en treskulptur som er 85 cm høy. Hele alteret har en høyde på 2,35 meter.
# Diapelmus
Diapelmus er en slekt av små biller med lang, tynn snute. Billene lever på levende planter. 

## Utseende
Små til middelsstore snutebiller med lang snute. Eller ser slektene som er plassert i denne gruppen nokså ulike ut.

## Levevis
Denne underfamilien går på levende planter, og larvene utvikler seg som oftest i blomster, frukter eller frø. Det er mulig at de har en forbindelse til maur. De er trolig nattaktive.

## Utbredelse
Gruppen er utbredt i Palearktis, Afrika og Sørøst-Asia.

## Systematisk inndeling
- Ordenen biller, Coleoptera Linnaeus, 1758
  - Underordenen Polyphaga Emery, 1886
    - Gruppen (infraorden) Cucujiformia Lameere, 1938
      - Overfamilien snutebiller, Curculionoidea Latreille, 1802
        - Familien snutebiller, Curculionidae Latreille, 1802
          - Underfamilien snutebiller, Curculioninae Latreille, 1802
            - Stammen Storeini Lacordaire, 1863
            - Slekten Diapelmus Erichson, 1842
              - Diapelmus bryophagus Zimmerman, 1994
              - Diapelmus erichsoni Pascoe, 1870
              - Diapelmus mendax Erichson, 1842
              - Diapelmus similis Zimmerman, 1994
              - Diapelmus ventralis Pascoe, 1870
# Lisa Dahlkvist
Lisa Dahlkvist (født 6. februar 1987 i Örebro) er en svensk profesjonell fotballspiller som spiller for den svenske fotballklubben KIF Örebro DFF. Hun spiller midtbane, og er også en del av det svenske landslaget. Dahlkvist har spilt for flere andre klubber i sin karriere, blant annet Adolfsbergs IK, Umeå IK og Tyresö FF fra Sverige, franske PSG og det norske toppserielaget Avaldsnes IL.
Hun ble tatt ut til å representere Sverige under Sommer-OL 2008 i Beijing i Kina. Lisa Dahlkvist ble også tatt ut i troppen som skulle representere Sverige i de Olympiske lekene i Rio de Janeiro i 2016.

## Øvrig
Hun er datter av fotballsspilleren Sven «Dala» Dahlkvist .
# Simon Grayson
Simon Nicholas Grayson (født 16. desember 1969) er en engelsk fotballtrener og tidligere fotballspiller.
I 2008 forlot han Blackpool og tok over trenerjobben i Leeds, en klubb han selv hadde spilt for i sine tidlige år. Her ble han til 2012. Etter å ha trent ulike klubber i de påfølgende årene fikk han 31. oktober 2017 sparken i Sunderland AFC. Etter å ha trent Bradford en kort periode vendte han i 2019 tilbake til Blackpool.
Han er eldre bror til cricketspilleren Paul Grayson.
# Brødbakemaskin
Brødbakemaskin eller bare brødmaskin er en maskin for å bake brød. Den første brødbakemaskinen ble lansert på markedet i Japan i 1986. Slike maskiner markedsføres i Norge av blant annet Kenwood og Wilfa.

## Tips
Vanlige tips for å oppnå er godt bakeresultat er å:
- være nøye med balansen mellom fuktighet og de av ingrediensene som opptar fuktighet
- legge gjær adskilt fra sukker og fuktighet om man ønsker at heveprosessen ikke skal begynne med en gang
# Coop amba
Coop amba er et dansk samvirkelag som eier matvarekonsernet Coop Danmark og reklamebyrået Republica. Laget ble grunnlagt i 1896 som Fællesforeningen for Danmarks Brugsforeninger (FDB).
# Odd Lie
Odd Lie (født 14. desember 1926 i Drammen, død 5. mai 2015) var en norsk turner.
Han representerte Norge under Sommer-OL 1952, der hans beste resultat var en 14.-plass
# Lum Zhaveli
Lum Zhaveli (født 5. mars 1990) er en kosovisk svømmer.
Han representerte Kosovo under Sommer-OL 2016 i Rio de Janeiro, der han ble utslått i forsøksheatet på  50 meter fristil.
# CZ vz 24
CZ vz 24 (Česká Zbrojovka vzor 24) er en tsjekkoslovakisk semi-automatisk pistol.

## Historie
Pistolen er i kaliber 9 x 17 mm Browning og ble approbert av den tsjekkoslovakisk hæren i 1925, samme år som produksjonen startet. Den er ofte kalt CZ 24 men det korrekte navnet er CZ vz 24, hvor «vz» er forkortelse for ordet «vzor» som betyr modell. 180.000 stk ble produsert for hæren og til Litauen og Polen for kommersielt salg. Pistolen ble sett på som for komplisert i forhold til størrelse og kaliber, og ble derfor raskt erstattet av CZ vz 27. Pistolen ble noe brukt i den andre verdenskrig av Wehrmacht.

## Alternative navn
- CZ vz. 24
- CZ vzor 24
- CZ model 24
- CZ M24
# The Smurfs
The Smurfs er et videospill utviklet av Infogrames og utgitt av Nintendo til Game Boy, NES, SNES og andre plattformer. Spillet ble utviklet i 1993 og utgitt i 1994.

## Handling
Gargamel har tenkt å kidnappe alle smurfene i smurfe-landsbyen, og de fire første ofrene ble Brainy Smurf, Jokey Smurf, Smurfette og en venn av dem. Nå er det opp til den sterke Smurfen å redde dem. Spilleren må komme seg gjennom forskjellige nivåer, som må fullføres innen en begrenset tid.
# Aukštojas
Aukštojas (litauisk Aukštojas eller Aukštasis kalnas) er en ås om lag tre mil kilometer sørøst for Vilnius i Litauen. Med en høyde på 293,84 moh er dette Litauens høyeste punkt. Bakketoppen ligger i Medininkai-høylandet i Vilnius landkommune, to kilometer vest for grensen mot Belarus.
Aukštojasbakken ligger noen hundre meter fra åsen Juozapinė (292,7 moh.), som inntil 1994 ble regnet å være landets høyeste punkt. Aukštojas, som viste seg å være 19 cm høyere enn den nest høyeste bakketoppen, Kruopinė (293,65 moh.), var på dette tidspunktet navnløs.[trenger referanse] Det ble utlyst en navnekonkurranse, og 18. november 2005 fikk åsen tildelt navnet «Aukštojas». Aukštojas betyr, bokstavelig, den høyeste eller høybakken.
Beregninger viste at åsen Juozapinė er det tredje høyeste punktet i Litauen.[trenger referanse]
# Neodrana
Neodrana er en slekt av biller som tilhører familiegruppen bladbiller (Chrysomelidae). Det er kjent 4 arter .

## Utseende
Små (ca. 5 millimeter), avlange, balnke, røde og svarte bladbiller. Antennene er lange og trådformede, fasettøynene litt utstående.

## Utbredelse
Slekten er utbredt på Ny-Guinea.

## Systematisk inndeling
- orden biller (Coleoptera)
  - underorden Polyphaga
    - overfamilie Chrysomeloidea Latreille, 1802 (=Phytophaga) 
      - familien  bladbiller (Chrysomelidae Latreille, 1802) 
        - underfamilien Trådbladbiller, Galerucinae Latreille, 1802
          - stamme usikker
            - slekten Neodrana Jacoby, 1886
              - Neodrana fasciata (Laboissiere, 1932)
              - Neodrana leopoldi Laboissiere, 1932
              - Neodrana semifulva Jacoby, 1886
              - Neodrana tricolor Weise, 1908
# Chiasognathus impubis
Chiasognathus impubis er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor (25-30 millimeter), langbeint, rødbrun hjortebille. Kroppen er kort og bred. Pronotum har en pigg ved bakhjørnet, hos denne arten er det nesten uten hår. Beina er slanke, leggene (tibiae) med spisse torner. Kjevene hos hannen er lange og tynne, nedbøyde og innoverbøyde ytterst. Innerkanten er fint tannet. Hodet er forholdsvis lite, antennene har et langt, tynt skaft, men ikke noen påfallende vifte. Hannene har fire klart adskilte, runde fasettøyne, ett par som sitter på oversiden av kjevene og ett på undersiden. Pronotum er bredere enn langt, omtrent klokkeformet, med spisst uttrukne bakhjørner. Dekkvingene er nokså korte og brede, uten punktrekker. Beina er nokså lange, spesielt frambeina.
Hunnene mangler hannenes sterkt forstørrede kjever, selv om kjevene også hos hunnene er temmelig kraftige.

## Levevis
Disse billene lever i den såkalte valdivianske regnskogen langs vestsiden av Andesfjellene. De voksne billene beveger seg mye omkring oppe i høye trær, der hannene kjemper om hunnene ved hjelp av de lange kjevene. Artene flyr gjerne i solskinn. Hannenes kjever hindrer dem trolig i å spise, mest trolig tar heller ikke hunnene til seg næring som voksne. 
Larvene lever i jorda der de eter røtter.

## Utbredelse
Arten er kjent fra Chile og Argentina.

## Systematisk inndeling
- Ordenen biller, Coleoptera
  - Underordenen Polyphaga
    - Overfamilien skarabider, Scarabaeoidea
      - Familien hjortebiller, Lucanidae Latreille, 1806
        - Underfamilien hjortebiller (Lucaninae) Latreille, 1806
          - Stammen Chiasognathini
            - Slekten Chiasognathus Stephens, 1831
              - Underslekten Chiasognathus (i snever forstand)
                - Chiasognathus impubis Parry, 1870